Պատգամավորը նշեց, որ, բնականաբար, բացասական է վերաբերվում Կառավարության՝ «Ելք»-ի առաջարկը մերժելու որոշմանը. «Առնվազն պետք է հոգատար վերաբերմունք ցուցաբերեն պայմանագրային զինծառայողների նկատմամբ: Այսօր ֆեյսբուքյան որոշ քննարկումներում գրված էր՝ «միգուցե որոշ բարձրաստիճան զինվորականներ իրենց շքեղ առանձնատներն ազատեն գույքհարկից», կան նաև նման մոտեցումներ, բայց այստեղ հստակ է. եթե զինվորականն ունի ցածր աշխատավարձով մեծ առանձնատներ, ապա դա նշանակում է, որ ինչ-որ կոռուպցիոն գործարքներ են եղել և այդ անձով պետք է զբաղվեն համապատասխան կառույցները»,- ասաց նա՝ ավելացնելով, որ նույնիսկ հասարակական շրջանակներում այսպիսի քննարկումներն անթույլատրելի են: